Legal Document

Category: 183

Text:
105.   ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΣΩΤΕΡΙΚΩΝ Αριθ.47390/ της 4/18 Ιουν. 1982 (ΦΕΚ  Β΄388) Σύσταση προσωρινών θέσεων στο Υπουργείο Εσωτερικών, για τον επαναδιορισμό τέως Συμβούλων Νομαρχίας. Έχοντας υπόψη: 1.Τις διατάξεις του άρθρ.2, παρ.1 έως και 7, του Νόμ.1232/1982 «επαναφορά σε ισχύ, τροποποίηση και συμπλήρωση των διατάξεων του Ν.Δ.4352/1964 και άλλες διατάξεις». 2.Τις αιτήσεις για επαναδιορισμό των ενδιαφερομένων τέως Συμβούλων Νομαρχίας, που ανέρχονται σε 19, και 3.Το ότι, σύμφωνα με τις ανωτέρω διατάξεις, οι 12 από τους ενδιαφερομένους πρέπει να επαναδιορισθούν με 3ο βαθμό και οι υπόλοιποι 7 με 4ο βαθμό, αποφασίζουμε: 1.Συνιστούμε στο Υπουργείο Εσωτερικών τις κατωτέρω προσωρινές θέσεις του Κλάδου ΑΤ1 Διοικητικού: «α)15 με βαθμούς 3ο-2ο, και β)4 με βαθμούς 5ο-4ο». Οι περιπτ.α και β τροποποιήθηκαν ως άνω από την 68633/27 Σεπτ.-11 Νοεμ. 1984 (ΦΕΚ Β΄723) απόφ. Υπ. Προεδρίας της Κυβέρνησης και Εσωτερικών. Σελ.42,552(α) Τεύχος Ζ113-Σελ.2 2.Οι θέσεις αυτές κατανέμονται με απόφαση του Υπουργού Εσωτερικών. 3.Οι επαναδιοριζόμενοι στις θέσεις αυτές τοποθετούνται ως Προϊστάμενοι των Υπηρεσιών Προγραμματισμού των Νομαρχιών και Τμημάτων Πολιτικής Σχεδιάσεως Εκτάκτου Ανάγκης (Π.Σ.Ε.Α.), εφ’ όσον δεν υπηρετεί σ’ αυτά απόστρατος αξιωματικός που προβλέπεται από τις διατάξεις του Ν.Δ.17/1974, ή ως προϊστάμενοι των αντίστοιχων Υπηρεσιών της Κεντρικής Υπηρεσίας του Υπουργείου Εσωτερικών ή Τμημάτων αυτών. Στους τοποθετούμενους στην Κεντρική Υπηρεσία του Υπουργείου μπορεί να ανατίθενται και άλλα καθήκοντα με απόφαση του Υπουργού. 2.Α.α.105 Οργανισμός Υπ.Εσωτερικών Δημ.Διοίκ.και Αποκέντρωσης